Polițiștii din LA au spart o petrecere uriașă: 158 de petrecăreți, arestați.
Poliția din LA a arestat 158 de oameni care participau la un party underground. Petrecăreții au spart o casă și au adus un camion plin de aparatură pentru party. Poliția a găsit arme de foc și o fată care era victimă a traficanților de oameni.
Se întâmplă și la case mai mari. Au venit să spargă o petrecere uriașă, care încălca toate restricțiile anti-COVID impuse, dar au dat peste ceva mai rău.Poliția din Los Angeles a reținut 158 de oameni, inclusiv 35 de minori, care erau prezenți la cheful organizat ilegal.Forțele de ordine din LA au primit un pont că evenimentul va avea loc. Mai ales că, petrecăreții au spart o casă goală ca să aibă unde să se distreze. Au venit chiar și cu un camion plin de aparatură pentru party.Alex Villanueva, șeriful ținutului Los Angeles: "Șase arme de foc au fost recuperate. Și mai important, am reușit să salvam o fată care era acolo și care era exploatată sexual. Chiar și fără restricțiile sanitare, aceste acțiuni ar fi fost penale."Poliția din Los Angeles a spus că va interveni când au loc petreceri, dar va închide ochii la oamenii care încalcă restricțiile ca să-și câștige traiul.